
Parlamentul  României

Camera  Deputaţilor
Comisia pentru Sănătate şi Familie
                   Nr. 28/ 224/ 20 aprilie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative privind completarea Hotărârii Guvernului nr.884/2004 privind concesionarea unor spaţii cu destinaţia de cabinete medicale ( Plx 580/2005), respinsă de Senat în şedinţa din 21 noiembrie 2005 şi  trimisă comisiei  spre examinare,  în fond,  în procedură obişnuită, cu adresa nr.Plx  580  din 28 noiembrie 2005, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 580/07.12.2005, avizul Comisiei pentru administraţie publică, amenajarea teritoriului şi echilibru ecologic  nr.26/564/7.12.2005, avizul Consiliului Legislativ nr.386/18.04.2005, precum şi punctul de vedere al Guvernului nr.1648/18.07.2005.

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                      Nr. 28/ 224/20 aprilie 2006 

R A P O R T

asupra propunerii legislative privind completarea Hotărârii Guvernului nr.884/2004 privind concesionarea unor spaţii cu destinaţia de cabinete medicale ( Plx 580/2005)
1. Cu adresa nr.Plx  580  din 28 noiembrie 2005, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative privind completarea Hotărârii Guvernului nr.884/2004 privind concesionarea unor spaţii cu destinaţia de cabinete medicale ( Plx 580/2005), respinsă de Senat în şedinţa din 21 noiembrie 2005,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 580/07.12.2005, avizul Comisiei pentru administraţie publică, amenajarea teritoriului şi echilibru ecologic  nr.26/564/7.12.2005, avizul Consiliului Legislativ nr.386/18.04.2005, precum şi punctul de vedere al Guvernului nr.1648/18.07.2005.
Propunerea legislativă vizează explicitarea modului de realizare a facilităţii, prevăzută la alin.(6) şi (7) ale art.16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România, cu privire la concesionarea unor spaţii cu destinaţia de cabinete medicale. Facilitarea, prevăzută de lege, se referă la posibilitatea menţinerii în activitate, după data pensionării, a medicilor de familie din mediul rural sau a celor aflaţi sub incidenţa prevederilor Decretului Lege nr.118/1990, sub condiţia generică a prezentării unui certificat medical.
Completările propuse se realizează prin intervenţia directă asupra unui act normativ subsidiar, emis în aplicarea acestei legi, respectiv asupra Hotărârii Guvernului nr.884/2004 cu privire la concesionarea unor spaţii cu destinaţia de cabinete medicale.
Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor ordinare , potrivit prevederilor articolului 73  din Constituţia României, republicată.

3. La lucrările comisiei din ziua de 20.04.2006 au fost prezenţi 17 deputaţi, neînregistrându-se absenţe.
Raportul comisiei a fost adoptat în unanimitate.

4. Propunerea legislativă a fost respinsă de către Senat în şedinţa din 21 noiembrie 2005.

5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor respingerea propunerii legislative privind completarea Hotărârii Guvernului nr.884/2004 privind concesionarea unor spaţii cu destinaţia de cabinete medicale ( Plx 580/2005) în baza următoarelor motive:

· Propunerea legislativă vizează completarea Hotărârii Guvernului nr.884/2004, care conţine prevederi care pun în executare dispoziţiile Ordonanţei Guvernului nr.124/1998 privind organizarea şi funcţionarea cabinetelor medicale, republicată , cu modificările  şi completările ulterioare, referitoare la problematica concesionării cabinetelor medicale care, în sensul dorit de iniţiatori, poate fi realizată prin iniţierea unui proiect de hotărâre a Guvernului, potrivit principiului simetriei actelor juridice enunţat în art.56 din Legea nr.24/2000 privind normele de tehnică legislativă pentru elaborarea actelor normative, republicată .

· În ceea ce priveşte fondul dispoziţiilor de completare a Hotărârii Guvernului nr.884/2004 nu este oportună o astfel de completare ce poate afecta concepţia generală a actului normativ. Prevederea de la art.5 alin.(2) limitează termenul concesiunii, în situaţia în care concesionarul îndeplineşte condiţiile de pensionare pentru limită de vârstă, pentru a da posibilitatea medicilor tineri de a desfăşura activitatea medicală în sistem şi pentru vânzarea cabinetelor medicale în conformitate cu prevederile proiectului de lege pentru aprobarea Ordonanţei de urgenţă a Guvernului nr. 110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical ( PLX nr.336 /2005). 

PREŞEDINTE,

DEP.ACAD.PROF.DR.MIRCEA IFRIM

